**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2021. június 22-i ülésére**

**Javaslat a 2021. évi városi kulturális rendezvények önkormányzati támogatására**

Az önkormányzat 2021. évi költségvetéséről szóló 7/2021. (II.25.) önkormányzati rendelet (a továbbiakban: Rendelet) 9. sz. melléklete (Kulturális ágazat, média kiadásai) „Városi nagyrendezvények” tételsorán 10.000 e Ft összeg szerepel. A Rendelet 12.§ (6) bekezdés j) pontja értelmében a Kulturális, Oktatási és Civil Bizottság jogosult a „Városi nagyrendezvények” előirányzat felhasználásáról dönteni.

A városi nagyrendezvények (így a Magyar Kultúra Napja, a március 4-i és 15-i megemlékezések, a Magyar Hősök Emlékünnep, a Nemzeti Összetartozás Napja, az augusztus 20-i megemlékezés, A dal a miénk, az október 6-i és 23-i megemlékezések, a Szent Márton Díjátadó Gála és a Városi Bál) megrendezését az AGORA Szombathelyi Kulturális Központ (a továbbiakban: AGORA) részben saját, részben önkormányzati forrásból valósítja meg.

A szóban forgó tételsor terhére megvalósítandó programokra és azok költségeire vonatkozóan az AGORA az alábbiak szerint tett javaslatot:

Augusztus 20-i megemlékezés 200.000,-

Október 6-i megemlékezés 50.000,-

Október 23-i megemlékezés 400.000,-

Szent Márton Gála (2021. november) 1.550.000,-

Városi Szilveszter (2021. dec. 31.) 3.500.000,-

Városi Bál (2022. január) 3.000.000,-

Magyar Kultúra Napja (2022. január 22.) 900.000,-

Országos Függetlenfilm Fesztivál (2021. október) 400.000,-

**Összesen: 10.000.000,-**

Fentiek értelmében szükséges az előirányzaton szereplő 10.000.000,- Ft összeget az AGORA költségvetésébe átcsoportosítani.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2021. június „ ”**

**/: Horváth Soma :/**

**HATÁROZATI JAVASLAT**

**………/2021. (VI. 22.) KOCB sz. határozat**

A Kulturális, Oktatási és Civil Bizottság a „Javaslat a 2021. évi városi kulturális rendezvények önkormányzati támogatására” c. előterjesztést megtárgyalta, és az önkormányzat 2021. évi költségvetéséről szóló 7/2021. (II.25.) önkormányzati rendelet 12. § (6) bekezdés j) pontjában biztosított hatáskörében eljárva úgy dönt, hogy a 9. sz. melléklet „Kulturális ágazat, média kiadásaiból” a „Városi nagyrendezvények” tételsoron szereplő 10 millió forint összeg kerüljön átcsoportosításra a feladatot ellátó AGORA Szombathelyi Kulturális Központ költségvetésébe, az alábbi rendezvények megvalósítása céljából.

Augusztus 20-i megemlékezés 200.000,-

Október 6-i megemlékezés 50.000,-

Október 23-i megemlékezés 400.000,-

Szent Márton Gála (2021. november) 1.550.000,-

Városi Szilveszter (2021. dec. 31.) 3.500.000,-

Városi Bál (2022. január) 3.000.000,-

Magyar Kultúra Napja (2022. január 22.) 900.000,-

Országos Függetlenfilm Fesztivál (2021. október) 400.000,-

**Összesen: 10.000.000,-**

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Mester Ágnes, az Egészségügyi, Kulturális és Köznevelési Iroda vezetője)

**Határidő:** 2021. évi költségvetési rendelet soron következő módosítása